CELEX: 62005FO0095
Language: et
Date: 2007-05-24 00:00:00
Title: Avaliku Teenistuse Kohtu teise koja esimehe määrus 24. mai 2007. # N versus Euroopa Ühenduste Komisjon. # Kohtuasi F-95/05 AJ.

AVALIKU TEENISTUSE KOHTU PRESIDENDI MÄÄRUS
      24. mai 2007
      Kohtuasi F-95/05 AJ
      N
      versus
      Euroopa Ühenduste Komisjon 
      Tasuta õigusabi
      Ese:      N‑i taotlus tasuta õigusabi saamiseks Esimese Astme Kohtu kodukorra – mida kohaldati nõukogu 2. novembri 2004. aasta otsuse 2004/752/EÜ,
         Euratom, millega asutatakse Euroopa Liidu avaliku teenistuse kohus (ELT L 333, lk 7), artikli 3 lõike 4 kohaselt mutatis mutandis Avaliku Teenistuse Kohtu suhtes kuni viimase kodukorra jõustumiseni – artikli 94 alusel.
      
      Otsus: Rahuldada N‑i tasuta õigusabi taotlus. Kanda tema volitatud esindajale tõendite alusel üle N‑il alates tasuta õigusabi taotluse
         esitamisest tekkinud kuludele vastav summa 2000 euro piires. Määrata N‑i esindavaks advokaadiks I. Kletzlen.
      
      Kokkuvõte
      Menetlus – Tasuta õigusabi taotlus – Kaetavad kulud 
      (Esimese Astme Kohtu kodukord, artiklid 94 ja 95; nõukogu otsus 2004/752, artikli 3 lõige 4)
      Esimese Astme Kohtu kodukorra artiklitest 94 ja 95 tuleneb, et tasuta õigusabi peab põhimõtteliselt piirduma nende menetluskulude
         katmisega, mis tekkisid kas tasuta õigusabi taotluse esitamise ajal või pärast seda. Nimelt, kui erilised asjaolud välja arvata,
         ei oleks see, kui õigusabiga kaetaks tagantjärele enne nimetatud kuupäeva tekkinud kulud, kooskõlas nende sätete sõnastuse
         või mõttega ega oleks ka korrakohase õigusmõistmise huvides. Kui enne tasuta õigusabi taotluse esitamist on tekkinud kulusid,
         eeldatakse kuni vastupidise tõendamiseni, et taotleja suutis need kanda ja seega ei ole üks tasuta õigusabi andmise tingimustest
         täidetud.
      
      (vt punkt 16)
      Viited:
      Esimese Astme Kohus: 3. aprill 2006, kohtuasi T‑49/04 AJ: Hassan vs. nõukogu ja komisjon (kohtulahendite kogumikus ei avaldata, punkt 21); 27. oktoober 2006, T‑318/01 AJ: Othman vs. nõukogu ja komisjon (kohtulahendite kogumikus ei avaldata, punkt 31)